ჯეიმზ ჰეილმანი

ჯეიმზ მ. ჰეილმანი (; დ. 1979 ან 1980, სასკაჩევანი, კანადა) — კანადელი ექიმი, ვიკიპედიელი და ვიკიპედიაში სამედიცინო თემატიკაზე კონტენტის გაუმჯობესების მომხრე. ის აქტიურად მუშაობს, რომ სამედიცინო სფეროში მოღვაწე პირებმა შეიტანონ წვლილი ონლაინ ენციკლოპედიაში.

ვიკიპედიაში ცნობილია მომხმარებლის სახელით „Doc James“. ჰეილმანი „ვიკიპროექტ მედიცინის“ აქტიური წევრი და ვიკიპედიის მოხალისე ადმინისტრატორია. 2010-2013 წლებში იყო ვიკიმედია კანადის პრეზიდენტი და ასევე დააარსა „Wiki Project Med Foundation“-ი, სადაც ასევე პრეზიდენტის პოზიცია ეკავა. იგი ასევე არის „ვიკიპროექტ მედიცინის“ მედიკამენტების თარჯიმანთა სამუშაო ჯგუფის დამფუძნებელი. 2015 წლის ივნისში იგი აირჩიეს „ფონდ ვიკიმედიის“ სამეურვეო საბჭოში, სადაც 2015 წლის 28 დეკემბრამდე, თანამდებობიდან გადაყენებამდე დარჩა. ჰეილმანი, ფონდ ვიკიმედიის სამეურვეო საბჭოში ხელახლა 2017 წლის მაისში აირჩიეს. მისი უფლებამოსილების ვადა 2021 წლის ნოემბერში დასრულდა.

სქოლიო

კატეგორია:დაბადებული XX საუკუნე
კატეგორია:კანადელი ექიმები
კატეგორია:ვიკიპედიელები
კატეგორია:ცოცხალი ადამიანები